Woord-Skatte Gemyn op Tsumeb: April 2014
In die Hellenistiese (Griekse) wêreld dui dit op belangrike nuus van die keiser en sy edikte - dis “euangellion” genoem, want dit het vrede en voorspoed ingehou vir die hele gemeenskap. In die Griekse vertaling van die Ou Testament (Septuagint/LXX) is hierdie woord gebruik vir die proklamasie van die blye eindtyd nuus van verlossing soos ons dit aantref in Jesaja 52:7.* (Vgl. Romeine 10:15) Die inhoud van die goeie nuus aan Israel was : “Sion, jou God is koning!” In alle waarskynlikheid het Jesus self hierdie Ou Testamentiese gebruik van die woord in die Christelike woordeskat ingebring soos byvoorbeeld in Matteus 11:5 waar ons lees : “aan armes word die evangelie verkondig” GOEIE NUUS OOR ONS REDDING
Paulus laat ons in geen onsekerheid wat die evangelie beteken nie. Die evangelie is die goeie nuus oor ons verlossing/redding. Dis soos Efesiërs 1:13 dit noem. “Deur Christus het ook julle deel geword van die volk van God toe julle die waarheid wat aan julle verkondig is, die evangelie van julle verlossing, gehoor en tot geloof gekom het.” Die verlossing is bewerk deur Jesus se kruisdood, begrafnis en opstanding. (soos reeds gesien in 1 Korintiërs 15) Weereens, die evangelie is nie als wat in die Bybel staan nie, maar spesifiek die goeie nuus, afkomstig van God wat handel oor sy Seun, Jesus en wat Hy gedoen het. Reg in sy inleiding van die brief aan die Romeine stel Paulus dit al baie duidelik :
Dis belangrik dat ons sal raaksien dat die evangelie nie bestaan uit ‘n klomp opdragte nie, maar uit ‘n paar kort duidelike feite. Die evangelie sê dus nie vir ons – “doen dit en doen dat” nie, maar dit is gedoen! Dis klaar, dis afgehandel, dis voltooi... Die evangelie gaan oor Jesus en wat Hy gedoen het! Die evangelie is dus nie ‘n selfhelpplan of ‘n resep wat ek moet aanmaak en wat dalk kan misluk nie. Nee, die evangelie is waarlik goeie nuus, ongemengde suiwer goeie nuus, daar is geen vangplek of diskwalifiserende kleinskrif nie... Kom ek probeer dit verduidelik met ‘n praktiese voorbeeld. WARM SON, VROT VRUGTE, UITERSTE ELLENDE...
Die evangelie is waarlik goeie nuus en tog is dit moontlik om dit af te lag, te wantrou of nie te glo nie. Dis eintlik ondenkbaar, maar dit gebeur wel. Die gevolg is dat die sondaar dan in sy ellende bly en uiteindelik velore sal gaan. Ja, ten spyte van die goeie nuus, verkies baie mense nog steeds om hel toe te gaan...Om terug te keer na die arm man by die vrugtestalletjie. As jy die prokureur wantrou en nie reageer om die erfenis in ontvangs te neem nie, dan gaan jy in jou armoede bly en in jou ellende krepeer en dit sal net jou eie skuld wees. Wat maak die man langs die pad? Wel, as hy die goeie nuus glo, dink ek hy los die stalletjie net so (hy los sy ou sukkelbestaan letterlik agter hom), klim dadelik saam met die prokureur in die kar en gaan neem sy erfenis met blydskap en dankbaarheid in besit! Hy glo en die bewys dat hy glo sien mens in sy reaksie! (as hy nie glo nie, bly hy net so daar in die son sit...)
52:7 in die Septuagint lees : ως ωρα επι των ορεων ως ποδες ευαγγελιζομενου
ακοην ειρηνης ως ευαγγελιζομενος αγαθα οτι ακουστην ποιησω την σωτηριαν σου
λεγων σιων βασιλευσει σου ο θεος
Euangellion - oorsprong,
Evangelie - wat is dit?,
Kom ons wees rou eerlik met onsself : Hierdie prysgawe van myself, hierdie besluit teen my ideale en belange klink na bisarre malligheid en is inderdaad onmoontlik, BEHALWE as ek ook tot die insig gekom het van wat Jesus se kruisliefde regtig beteken. Ek moet die skat van Goeie Vrydag vind! (Vers 14,15) Met ander woorde : om vir Jesus te leef maak net sin as ek eers die evangelie glo, nie as mooi teorie nie, maar as werklikheid. Nie van hoorsê nie, maar proefondervindelik! Anders gesê hoe meer ek die evangelie verstaan, die betekenis van die kruis en opstanding hoe meer sal vasbeslote raak om nie meer vir myself te leef nie, maar vir Hom wat... Die teenpool is net so waar : Selfgerigte lewens verraai een groot feit – nog nooit het hulle waarlik die liefde van Christus, spesifiek die Goeie Vrydagliefde aan die kruis besef en aanvaar nie...
Blaam - Hy het myne gevat,
Ek word verontreg,
Gedring...deur Christus se liefde,
Goeie Vrydag liefde,
- na die verkiesing gaan Suid-Afrika steeds ‘n goddelose regering hê!
Dis nie nodig om ‘n profeet of politieke ontleder te wees nie – met sekerheid
kan gesê word dat Suid-Afrika na die 2014 verkiesing nog steeds ‘n goddelose
regering gaan hê... Die groot vraag is dus nie wie die land gaan regeer nie,
maar hoe moet God se kinders binne ‘n goddelose staatsbestel en onder ‘n heidense bewind optree? Kliek en lees verder »
Sondag, 06 April 2014
Die evangelie van Jesus Christus maak net sin binne die raamwerk van Sonde, Verlossing en Dankbaarheid. Dis natuurlik die kernsamevatting van die inhoud van die Heidelbergse Kategismus, een van die sogenaamde Drie Formuliere van Enigheid wat deur alle NG predikante onderteken is. Op sy beurt is hierdie inhoud weer geskoei op die inhoud van die Romeine brief, wat die omvattendste en mees sistematiese oorsig van die evangelieboodskap in die Nuwe Testament is. Na Paulus se inleidende opmerkings oor die inhoud van die evangelie en die triomfantelike beskrywing daarvan as die krag van God (1:1-4;16,)* gaan hy voort om die erns van God se toorn oor SONDE en die feit dat sowel Jood as nie-Jood onder die regverdige oordeel van God staan, te beskryf. In hoofstuk 3 vers 20 kom hy dan tot die volgende konklusie - “Daarom sal geen mens op grond van wetsonderhouding deur God vrygespreek word nie; inteendeel, deur die wet leer ‘n mens wat sonde is.” Hierdie slegte nuus is egter ‘n noodsaaklike voorspel tot die verrassende aankondiging van God se VERLOSSING in die groot draaipunt van die Romeine brief in vers 21. “Maar nou het die vryspraak deur God waarvan die wet en die profete getuig, in werking getree. Dit is die vryspraak wat nie verkry word deur die wet te onderhou nie...” Hierop volg dan nou ‘n diepte beskrywing van die regverdiging deur die geloof, gegrond op die soenverdienste van Jesus se offer aan die kruis. Die feit dat ons die verlossing slegs deur die geloof ontvang, onderstreep die feit dat redding alles, alles net genade is. Op grond van hierdie genade word die verloste mens dan nou opgeroep tot ‘n lewe van radikale DANKBAARHEID in die laaste deel van die brief. Paulus stel dit so : “En nou doen ek ‘n beroep op julle, broers, op grond van die groot ontferming van God: Gee julleself aan God as lewende en heilige offers wat vir Hom aanneemlik is. Dit is die wesenlike van die godsdiens wat julle moet beoefen. Julle moenie aan hierdie sondige wêreld gelyk word nie, maar laat God julle verander deur julle denke te vernuwe. Dan sal julle ook kan onderskei wat die wil van God is, wat vir Hom goed en aanneemlik en volmaak is.” (12:1,2) Die kind van God se lewe van gebed, toewyding, gehoorsaamheid en diensbaarheid val als onder die noemer van evangeliese dankbaarheid vir die genadige verlossing in Jesus Christus.
- gevolge van menslike rebellie sigbaar in die verval van die huwelik.
‘n Maagd voor ‘n kansel (met betrekking tot beide bruid of bruidegom) het in ons dag so skaars geword soos wors in ‘n hondestal. (Die Oscar en Reeva sage het dit maar net weer onderstreep dat seksuele reinheid bykans glad nie meer bestaan onder die helde en rolmodelle van vandag nie.) Byna net so raar is gelukkige huwelike en heel gesinne. Egskeiding (selfs binne die kerk) is so algemeen dat dit skaars nog ‘n wenkbrou laat lig. Wat egter nog meer skokkend is, is dat die situasie ten opsigte van seksuele reinheid, huwelikstrou en gesinsgeluk onder sogenaamde belydende (of weergebore) Christene min verskil van die ongelowige wêreld daarbuite.
Jesus - siening oor huwelik,
Maagd voor kansel,